text: [{"text_idx": "#000001", "text": "Pagpangdaugdaug ug pagsukol sa mga dam sa i-Kalinga"}, {"text_idx": "#000003", "text": "Dugay nang ginaduso sa reaksyunaryong estado nga maghatag kuno og kalambuan ang maong mga proyekto ug dili angayang babagan sa mga nasudnong minorya. Gipatataw sa maong rason ang nasudnong pagpangdaugdaug nga ilang nasinati nga dugang sa mga batakan nilang mga problema sama sa kawad-on sa yuta, igong panginabuhian ug pagpahimulos isip mga mamumuo ug mag-uuma."}, {"text_idx": "#000004", "text": "Sa kaso sa mga i-Kalinga, nag-unang pagaatubangon nila ang pag-ilog sa mga pribadong kumpanya sa ilang yutang kabilin nga sentro sa ilang panginabuhian, kultura ug kasaysayan. Bisan dili dayon mapalayas sa lugar, mailog kanila ang yuta tungod kay pagalangkubon kini kontrol, operasyon ug imprastruktura sa pribadong mga kumpanya."}, {"text_idx": "#000007", "text": "Magresulta sa pagdahili sa yuta ang mga pagbaha ug ang mismong konstruksyon sa pasilidad alang sa mga proyekto. Dinaghang pagaputlon ang mga kahoy ug tanum nga babag sa pagatukuran sa mga pasilidad. Hilabihan nga maapektuhan sa maong mga pasilidad ang mga tanum ug hayop sa Kalinga."}, {"text_idx": "#000013", "text": "Dugay nang ginapanalipdan sa katawhang i-Kalinga ang ilang mga katungod batok sa pagtukod sa mga dam. Giatubang nila kini sa lain-laing porma sa pagbabag ug pakiglantugi bisan atubangan sa pandemya."}, {"text_idx": "#000014", "text": "Wala miuyon ang mga apektadong residente nga ihatag sa mga proyekto ang ilang pagtugot o free, prior, and informed consent (FPIC). Luyo kini sa grabeng pagpanghasi ug pagpangilad nga gihimo sa mga kumpanya sa enerhiya kakunsaba ang National Commission on the Indigenous Peoples."}, {"text_idx": "#000016", "text": "Nagpadayon ang panaghiusa ug pagsukol sa mga i-Kalinga atubangan sa pagpamig-ot, pagpanglingla ug pagpanuhol sa mga kumpanya ug mga kakunsabo nga armadong gaway sa estado. Tin-aw ang ilang nagkahiusang singgit: Botad tako losan!"}]